b"\n_START_ARTICLE_\nProblema del mal\n_START_SECTION_\nDefinici\xc3\xb3 del problema\n_START_PARAGRAPH_\nEl problema del mal sorgeix de la suposici\xc3\xb3 que un D\xc3\xa9u omniscient i totpoder\xc3\xb3s hauria de ser capa\xc3\xa7 d'arreglar el m\xc3\xb3n segons les seves intencions. Com el mal i el sofriment existeixen, pot semblar que D\xc3\xa9u vulgui o permeti que hi hagi mal, per la qual cosa no seria perfectament bo, o no seria omniscient perqu\xc3\xa8 no s'adona de tot el sofriment del m\xc3\xb3n, o no \xc3\xa9s totpoder\xc3\xb3s, ja que no pot arreglar el m\xc3\xb3n per eliminar de soca-rel el mal. O efectivament, no \xc3\xa9s plenament benevolent. Es relaciona amb el problema de l'infern._NEWLINE_Hi ha hagut diverses r\xc3\xa8pliques dels creients per tal de tractar de reconciliar el problema del mal amb l'exist\xc3\xa8ncia de D\xc3\xa9u. Entre elles, les que afirmen que el mal \xc3\xa9s el resultat del lliure albir hum\xc3\xa0."